स्कूल में बच्चों को उनकी भाषा में प्यार से पढ़ाएंगे शिक्षक
स्कूलोंमें बच्चों को बहुत ही प्यार से उनकी ही भाषा में शिक्षक पढ़ाएंगे। शिक्षा विभाग ने माना है कि शिक्षा का अधिकार कानून लागू होने से स्कूलों में नामांकन तो बढ़ा, लेकिन बेहतर गुणवत्तापूर्ण शिक्षा नहीं मिल पा रही है। बच्चों में सीखने और शिक्षकों में सिखाने की क्षमता विकसित करने के लिए राज्य शिक्षा शोध एवं प्रशिक्षण परिषद (एससीईआरटी) ने पांच दिवसीय प्रशिक्षण मॉड्यूल्स तैयार किया है।
इसके अनुसार शिक्षकों को वैसी गतिविधियों से परिचय कराया जाएगा, जो चहक में दिए गए हैं। शिक्षकों को अपने विद्यालय में आने वाले बच्चों के प्रति संवेदनशील बनाया जाएगा। उन्हें दूसरों के प्रति किस तरह का व्यवहार करें, इसकी जानकारी दी जाएगी। शिक्षकों में ऐसे कौशल का विकास किया जाएगा कि वे अपने स्कूल आने वाले बच्चों के साथ विभिन्न गतिविधियां संचालित कर सकें। और इस विषय में अधिक जागरूक हो सकें। कक्षा में आने वाले बच्चों में ठहराव बढ़ेगा। खेल-खेल में बच्चों को पढ़ाने संबंधी प्रशिक्षण के लिए प्रथम चरण में 21 जिलों में तीन प्रकार के दस दिवसीय प्रशिक्षण कार्यक्रम आयोजित करने को शिक्षा विभाग ने हरी झंडी दे दी है। इसके लिए 4.12 करोड़ की राशि जारी की गई है। प्रशिक्षण कार्यक्रम 21 डायट में होंगे।
शिक्षकों को 5 दिवसीय प्रशिक्षण के पहले चरण में मास्टर ट्रेनर तैयार किए जाएंगे। इन ट्रेनरों के माध्यम से विभिन्न जिलों में शिक्षकों को प्रशिक्षण दिया जा सकेगा। प्रशिक्षित शिक्षक होने से स्कूल में बच्चे उत्साहित होकर पढ़ने आएंगे। शिक्षकों और बच्चों के बीच अपनापन बढ़ेगा।
hin_Deva hin_Deva hin_Deva hin_Deva